ক্লাইভ লয়েডের ওয়েষ্ট ইন্ডিজ দলে সে সময়ে খেলতেন জনাপাঁচেক পেসার, ঘুরিয়ে ফিরিয়ে জনা চারেককে খেলাতেন তিনি, কোন স্পিনার নেবার দরকার বোধ করতেন না, প্রয়োজন হলে তিনি নিজে সামাল দিতেন। সমীহ আদায় করা নাম সে সব পেসারদের–ম্যালকম মার্শাল, অ্যান্ডি রবার্টস, জোয়েল গার্নার, মাইকেল হোল্ডিং, কার্টলি অ্যামোব্রোজ। আরও কেউ কেউ ছিলেন। সবার নাম মনে নেই। অষ্ট্রেলিয়া দলে সে সময় ছিলেন ডেনিস লিলি আর টমসনের মত বোলার। ইংল্যান্ড দলে সে সময় কারা খেলতেন সেটা মনে করতে পারছি না, ক্রিস ওল্ড বা বব উইলিস হলেও হতে পারেন। পাকিস্তানের ছিলেন ইমরান, ইউনুস, আক্রামেরা। মানে, বিশ্বের সর্বকালের সেরা পেস বোলার সব! আধুনিক খেলোয়াড়দের নাম মনে রেখেও বলা যায়, এমন খেলোয়াড় আজকাল প্রায় অপ্রতুল! শচিন পাকিস্তানি খেলোয়াড়, শেষ দিকে গ্লেন ম্যাকগ্রা, ব্রেট লি, আর ওয়েষ্ট ইন্ডিজের ওয়ালশ ছাড়া আর বিশেষ শক্ত বোলারের মোকাবিলা করেন নি বলেই মনে হয়। আর বিশেষ কারও কথা মনে পড়ছে না। থাকলে পাঠক মনে করালে উপকৃত হব।